માણાવદર :માણાવદરનાં બાગ દરવાજાથી બાંટવા રોડને જોડતા જેબી પૂલની બંન્ને બાજુની રેલીંગ નદીના પૂરમા તણાઈ જતા આ પૂલ જીવલેણ થવાની ભીતિ ઉત્પન્ન થઈ છે. તેમજ આ પૂલના સામા કાંઠે ગીરીરાજ સોસાયટીનો મોટો વિસ્તાર આવેલો છે. અને સ્કૂલે જતા બાળકો પણ આ પૂલ પરથી જ પસાર થાય છે. નાના વાહનો બાંટવા રોડ તરફ જતા આવતા અહિથી જ શહેરમા પ્રવેશ અને નિકાસ થાય છે. પૂલ નાનો હોય અને તેમા પણ બંને તરફ રેલીંગ ન હોય લોકો અહિથી પસાર થવાનું ટાળી રહ્યા છે. ત્યારે તંત્ર દ્વારા વહેલી તકે રેલીંગ નાખવા માંગણી ઉઠી રહી છે. નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.